ኢትዮጵያና የተባበሩት አረብ ኤምሬቶች በንግድ እና ኢንቨስትመንት ለመተሳሰር ተስማምተዋል
የኢፌዲሪ የውጭ ጉዳይ ሚኒስትር ዶ/ር ወርቅነህ ገበየሁ ከተባበሩት አረብ ኤምሬቶች የውጭ ግንኙነት እና ዓለም ዓቀፍ ትብብር ሚኒስትር ሼክ አብዱላሂ ቢን ዛይድ አል ናህያን ጋር በሁለቱ አገራት ግንኙነት ዙሪያ ተወያይተዋል።ሁለቱ ሚኒስትሮች ባደረጉት ውይይት በኢትዮጵያና በተባበሩት አረብ ኤምሬቶች መካከል ብዙ ያልተነኩ የትብብር መስኮች እንዳሉ አመለክተው በሁለቱ አገራት መካከል ያለውን ግንኙነት በንግድ፣ ኢንቨስትመንት እና ቱሪዝም  የበለጠ ለማጎልበት ከመግባባት ደርሰዋል።ሁለቱ ሚኒስትሮች በአገሮቹ መሀከል ያለውን ግንኙነት ወደ ላቀ ደረጃ ለማሻገር ተስማምተዋል።ዶ/ር ወርቅነህ ኢትዮጵያ ከተባበሩት አረብ ኤምሬቶች ጋር የላትን ግንኙነት ትኩረት እንደሚትሰጥ ገልፃዋል።ሁለቱ ሚኒስትሮች ያለ ህጋዊ የመኖሪያና የስራ ፈቃድ በአገሪቱ የሚኖሩ ኢትዮጵዊን  ዜጎች የሚሰሩበት ሁኔታ ዙሪያም ተወያይተዋል።ዶ/ር ወርቅነህ በተባበሩት አረብ ኤምሬቶች ጉብኝታቸው ከአገሪቱ  ሰራተኛና የሰው ሃብት ሚኒስትር መወያየታቸው ይታወሳል። እንዲሁም የተባበሩት አረብ ኤምሬቶች የሚገኘውን የኢፌዲሪ ኤምባሲን የስራ እንቅስቃሴ እና የዜጎች አገልግሎት አሰጣጥን ተመልክተዋል።  ምንጭ-   